**ПРОГРАМА ЗА РАБОТА НА**

**НЧ „ОТЕЦ ПАИСИЙ 1928” с. Мусачево,**

**общ. Елин Пелин**

**ПРЕЗ 2022 год.**

**I. Основни дейности**

***1.Библиотечна дейност***

Библиотечната дейност е една от основните функции на читалището. В библиотеката се събират, обработват, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели, като обръщаме внимание на привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, отбелязване на годишнини от българската история, годишнини на писатели и др.) се създават условия за пълноценно използване на библиотечния фонд. С навлизането на информационните технологии компютрите стават все по-необходими в ежедневната ни работа. Достъпът до информация, знания, комуникация и учене през целия живот се налага с предоставянето на безплатни компютърни и интернет услуги.

***Основните задачи и усилия са насочени към:***

- превръщането и утвърждаването на библиотеките в информационно – образователни центрове за хората от различните възрасти;

- попълване и обогатяване на библиотечните фондове с нови и интересни заглавия от различни области на знанието;

- популяризиране на книгата и четенето на хартиен носител, включване на библиотеката в седмицата на детската книга и изкуствата за деца, с организирани посещения на деца от различни възрастови групи , та дори и от други населени места в инициативи на читалището.

С помощта на Програма „Глобални библиотеки” на фондация Бил и Мелинда Гейтс в нашата читалищна библиотека, се предоставят безплатни услуги и информация чрез интернет за местната общност.

***2. Развитие на любителското художествено творчество***

През годината се предвиждат участия на ЖФГАФ ”Чойна” и ДФГ ”Звънче” в различни фолклорни фестивали и събори като - НФФ“ Лазарица“, гр. Елин Пелин, с. Богданлия, Шопски празник гр. Елин Пелин, селищния ни празник, с. Локорско, с. Дорково, гр. Копривщица и др. Подготовка за обичаите” Лазаруване” и „Коледуване”. Ежегодните културни прояви като традиционните събори и празници поддържат духовния живот. Читалищата са едни от най-активните културни организации, поддържащи постоянни форми за развитие на знания и творчески умения, тясно свързани с неформалното образование.

**3. Любителски клубове и кръжоци**

В кръжоците, които ще бъдат разкрити през лятото децата ще могат да развият своята логическа мисъл, фина моторика, креативност и творчество. Тези кръжоци са достъпни за всички деца и са полезни за културната и социалната интеграция на различни групи от общността. До момента са организирани кръжоци ”Пролетна работилничка в читалището” и „Великденска работилничка за боядисване на яйца”, който се проведоха по време на ваканциите на учениците или след учебно време, които се радваха на голям интерес от страна на децата. Проведохме и инициативи свързани с Баба Марта – децата от училището и детската градина изработиха мартенички и след това украсихме дърво пред читалището, а на малко тържество на откритата сцена пред читалището им бяха подарени мартенички от нашата Баба Марта. Възстановихме и репетициите на детския танцов състав след няколко годишно прекъсване и групата за възрастни. Важно е и да се отдели голямо внимание на нематериалното културно наследство. В тази връзка читалището продължава да се ангажира в запазване на традициите и обичаите.

***II.* Културна дейност:**

|  |  |
| --- | --- |
| **№ по ред** | **Културна проява** |
| 1 | Бабин ден – празник посветен на деня на родилната помощ |
| 2 | Празник на мартениците |
| 3 | Лазаруване – обикаляне на лазарките по домовете за здраве и берекет |
| 4 | Великден – Великденска работилничка за боядисване на яйца. |
| 5 | Пролетна работилничка |
| 6 | Ден на българската просвета и култура |
| 7 | Ден на детето – празник включващ забавления ,игри и изложба на детски рисунки |
| 8 | Почит към Христо Ботев в парка на селото пред паметника |
| 9 | Концертна програма посветена на празника на селото |
| 10 | Тържество по случай „Деня на народните будители” |
| 11 | Коледен концерт |
| 12 | Коледуване – обикаляне на Коледарите в селото за здраве и плодородие през годината |
| 13 | ЖФГ представя обичая „Топене на пръстени” |
|  |  |

Както и участие на самодейните групи в различни фестивали и събори в Общината и извън нея на Регионално, Национално и Международно ниво до края на годината. Читалищата остават тези институции, които пазят българския дух и традиции. Предават ги от поколение на поколение, за да се запазят във времето.